sagorsarker/bangla-wikipedia huggingface dataset:
পাঁচবিবি এল. বি. পাইলট সরকারী উচ্চ বিদ্যালয়

পাঁচবিবি এল. বি. পাইলট সরকারি উচ্চ বিদ্যালয় বাংলাদেশের রাজশাহী বিভাগের জয়পুরহাট জেলারং পাঁচবিবি উপজেলার একটি সরকারি বিদ্যালয়। এই বিদ্যালয়টি জেলার একটি অন্যতম বিদ্যালয়। বিদ্যালয়টি ১৯০৪ সালে প্রথম প্রতিষ্ঠিত হয়।
১৯২৫ সালে মাইনর স্কুল হিসেবে প্রতিষ্ঠিত হয়।১৯৪০ সালে উচ্চ বিদ্যালয় হিসাবে আত্মপ্রকাশ করে এটি। বর্তমান এনএম উচ্চ বিদ্যালয় থেকে স্থানান্তরিত হয়ে নিজ ভবনে আসে। ১৯৮৭ সালে এই প্রতিষ্ঠানকে জাতীয়করণ করা হয়। জমিদার লাল বিহারীর পৌত্র কুমুদ বিহারী মাতাইশ মঞ্জিলের বৈঠক খানায় বসে এই বিদ্যালয় প্রতিষ্ঠার পরিকল্পনা করেন।
প্রথম প্রধান শিক্ষক ছিলেন বাবু বিরেন দত্ত, বর্তমান প্রধান শিক্ষক জনাব নজরুল ইসলাম, ছাত্র সংখ্যা-৪৫০, স্টাফ সংখ্যা ১৯।
ডেভিড কপারফিল্ড (জাদুকর)

ডেভিড কপারফিল্ড বা ডেভিড শেঠ কটকিন () (জন্ম: ১৬ই সেপ্টেম্বর, ১৯৫৬) একজন মার্কিন জাদুকর এবং ফোর্বস ম্যাগাজিন তাকে ইতিহাসের একজন সবচেয়ে বাণিজ্যিকভাবে সফলপূর্ণ জাদুকর হিসেবে বর্ণনা করেছেন।
কপারফিল্ডের টেলিভিশন বিশেষে মোট ৩৮টি মনোনয়ন পান যার মধ্যে ২১টি এমি পুরস্কার জিতেছেন। তার গল্প বলা এবং বিভ্রমের মিলনের জন্য তিনি অতি পরিচিত, কপারফিল্ডের কর্মজীবনের ৩০ বছরে উপরে ১১টি গিনেস বিশ্ব রেকর্ড অর্জন করেছেন, হলিউড ওয়াক অফ ফেমের একজন তারকা, এবং ফরাসি সরকার তাকে নাইট পদবি মর্যাদায় ভূষিত করেন, এবং মার্কিন লাইব্রেরি অফ কংগ্রেস তার নাম লিভিং লেজেন্ড নামকরণ করেন।
কপারফিল্ড এ পর্যন্ত ৪০ মিলিয়ন টিকেট বিক্রি করেছেন যার মূল্য গিয়ে দাড়ায় $৩ বিলিয়ন, যা ইতিহাসের মধ্যে অন্য কোন একাকী বিনোদনকারীর চেয়েও বেশি। তিনি বর্তমানে প্রতি বছর ৫০০টির বেশি শো প্রদর্শন করেন।
যখন তিনি কোন শো প্রদর্শন করেন না, তখন তিনি মুশা ক্যায় - বাহামা দ্বীপপুঞ্জের এগার দ্বীপপুঞ্জে তার শিকলবিষয়ক অভিজ্ঞতা অর্জন করেন এবং কপারফিল্ড বে এর দ্বীপপুঞ্জ, যা কপারফিল্ডের তত্ত্বাবধানে $৩৫ মিলিয়ন ডলারের সংস্কার সম্পন্ন করা হয়েছে।
ডেভিড কপারফিল্ড মার্কিন যুক্তরাষ্ট্রের মেতুচেন, নিউ জার্সিতে একটি ইহুদি পরিবারে জন্মগ্রহণ করেন। তার জন্ম নাম ছিল ডেভিড শেঠ কটকিন। তার পিতা "হ্যম্যান কটকিন" ছিলেন একজন রাশিয়ান ইহুদি, যিনি মেতুচেনের একটি সেলাই-এর জিনিসপত্রের বিক্রয়ের দোকানের মালিক, যা একটি লোক দিয়ে চালানো হয় এবং তার মা "রেবেকা", একজন বীমা কর্মকর্তা। কপারফিল্ডের মা জেরুজালেমের জন্মগ্রহণ করেন, যখন তার দাদা সোভিয়েত ইউনিয়ন (বর্তমানে ইউক্রেন) থেকে জেরুসালেম ইহুদি অভিবাসী করেছিল। ১৯৭৪ সালে কপারফিল্ড মেতুচেন উচ্চ বিদ্যালয় থেকে স্নাতক পাস করেন।
যখন কপারফিল্ডের বয়স ১০ ছিল, তিনি তার প্রতিবেশী মাঝে "দাভিনো জাদুকর ছেলে" হিসাবে জাদু অনুশীলন শুরু করেন, এবং ১২ বছর বয়সের প্রথম যুবক হিসেবে দ্য সোসাইটি অফ আমেরিকান মাজিশনস হিসেবে ভর্তি হন।
লারস ভন ট্রাইয়ার

লারস ভন ট্রাইয়ার () (জন্ম: ৩০ এপ্রিল, ১৯৫৬) একজন ডেনিশ চিত্রপরিচালক, চিত্রনাট্যকার। তিনি এগার বছর বয়স থেকে চিত্র নির্মাণ করা শুরু করেন। তার মা ছিলেন একজন কম্যুনিস্ট এবং বাবা ছিলেন সোশ্যালিস্ট। ভন ট্রাইয়ার বিষণ্ণতা, ভয় এবং ফোবিয়ার মধ্যদিয়ে সময় পার করেন বেশীরভাগ সময়। তার প্রথম সল্প দৈর্ঘ্যের সিনেমা 'দ্যা অর্কিড গার্ডেনার' এর সাত বছর পর পূর্ন দৈর্ঘ্য 'ইলিমেন্ট অব ক্রাইম'র মাধ্যমে চলচ্চিত্রে পদযাত্রা শুরু করেন ।
ভন ট্রাইয়ার উত্তর কপেন হেগেনের কংজেনস লিঞ্জবাই নামক স্থানে জন্ম গ্রহণ করেন। নথিপত্রে তার পিতার নাম ইঞ্জার ট্রাইয়ার থাকলেও তিনি উলফ ট্রাইয়ারকে পিতা বিশ্বাস করতেন। তার পরিবার ছিল সব ধরনের ধর্মীয় অনুশাসন থেকে মুক্ত। ১৯৭৯ সালে তিনি ডেনমার্ক জাতীয় ফিল্ম স্কুলে শিক্ষা লাভ করতে শুরু করেন।
|PLACE OF BIRTH= Copenhagen, Denmark
মাই টিভি

মাই টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। এটি ১৫ এপ্রিল ২০১০ থেকে প্রচারিত হচ্ছে। এটি বিভিন্ন অনুষ্ঠান যেমন সংবাদ, নাটক, সিনেমা, ধর্মীয়, শিক্ষণীয়, রাজনৈতিক কাথা-বার্তা সহ আরো অনেক অনুষ্ঠান প্রচার করে থাকে।
প্রয়াত ওমেদা বেগম বাংলা ভাষা ও সংস্কৃতি ছড়িয়ে দেওয়ার জন্য মাইটিভি প্রতিষ্ঠা করেন। এটি ১৫ এপ্রিল, ২০১০ সালে সম্প্রচার শুরু করে। স্টেশনটি ভি.এম. ইন্টারন্যাশনাল লিমিটেডের মালিকানাধীন। বেগমের পুত্র নাসির উদ্দিন সাথি চেয়ারম্যান ও ব্যবস্থাপনা পরিচালক হিসেবে দায়িত্ব পালন করছেন। স্টেশনের মূল ভবন হাতিরঝিলে অবস্থিত।
এছাড়া চ্যানেলটি নাটক, ছায়াছবি, সংবাদ প্রচার করে থাকে।
এছাড়া চ্যানেলটি আরো অনেক সাপ্তাহিক ও ধারাবাহিক নাটক প্রচার করে থাকে।
স্থান (পদার্থ বিজ্ঞান)

স্থান, পদার্থবিজ্ঞানের ভাষায়, হলো অসীম ও ত্রিমাত্রিক বিস্তৃতি যেখানে বস্তু ও ঘটনা অবস্থান করে এবং যার আপেক্ষিক অবস্থান ও দিক আছে। গাঠনিক দিক থেকে স্থানকে ত্রিমাত্রিক বিবেচনা করা হয়, যদিও আধুনিক পদার্থবিদগণ একে চতুর্মাত্রিক বলে বিবেচনা করেন যেখানে সময়ও এর একটি মাত্রা এবং একত্রে স্থান-কাল বলা হয়ে থাকে। মহাবিশ্বের গঠনের আলোচনায় স্থানের ধারণা অত্যন্ত গুরুত্বপূর্ণ। যদিও এটি কি জগতের একটি অংশ নাকি শুধুমাত্র জগতের সঙ্গে এর সম্পর্ক রয়েছে তা নিয়ে দার্শনিকদের মধ্যে বিতর্ক রয়েছে।
স্থানকে বিভিন্ন দার্শনিক বিভিন্নভাবে ব্যাখ্যা করেছেন। নিউটন, ইমানুয়েল কান্ট, কার্ল ফ্রিড‌রিশ গাউস, আইনস্টাইনসহ বহু দার্শনিক ও বিজ্ঞানী একে ব্যাখ্যা করার চেষ্টা করেছেন। ধ্রপদী বলবিদ্যায় স্থানকে একটি মৌলিক রাশি হিসেবে বিবেচনা করা হয়। অর্থাৎ একে অন্য কোনো রাশির মাধ্যমে প্রকাশ করা যায় না।
এছাড়া কোয়ান্টাম বলবিদ্যায় আইনস্টাইনের আপেক্ষিকতার সাহায্যে এর ব্যাখ্যা দেয়া হয়েছে।
কম্পন

কম্পন () হল এমন একটি ঘটনা যেখানে কোন সাম্যাবস্থানের উভয় পার্শ্বে স্পন্দন ঘটে থাকে। অর্থাৎ কোন বস্তু তার পর্যাবৃত্ত গতির একটি পূর্ণ স্পন্দন সম্পন্নকালে তার গতির অর্ধেক সময় সাম্যাবস্থানের একদিকে এবং বাকি অর্ধেক সময় সাম্যাবস্থানের বিপরীত দিকে গমন করে। এই ধরনের স্পন্দন দেখা যায় সরল দোলকে বা স্প্রিং এর প্রান্তে ঝুলন্ত কোন বস্তুতে, কিংবা গিটারের তারে শব্দ সৃষ্টির সময়।
কম্পন বিভিন্ন ক্ষেত্রেই খুব গুরুত্বপূর্ণ। সকল ধরনের শব্দ কম্পনের ফলেই সৃষ্টি হয়। বাদ্যযন্ত্র, লাউডস্পিকার, ফোন ইত্যাদির কম্পন আকাঙ্ক্ষিত।
আবার অনেক ক্ষেত্রেই কম্পন অনাকাঙ্ক্ষিত। কম্পনের ফলে শক্তির অপচয় ঘটে যেমন বায়ু কলে বা পানিবিদ্যুৎ কেন্দ্রে টারবাইন ঘুরিয়ে বিদ্যুৎ উৎপাদনের সময় কিংবা কোন বৈদ্যুতিক মোটর থেকে ঘূর্নন শক্তি উৎপাদনের সময় কম্পনের ফলে শক্তির অপচয় ঘটে।
শব্দ ও কম্পন বিষয়ক পড়াশোনা সম্পর্কিত। শব্দ বা চাপ তরঙ্গ কম্পনশীল বস্তু থেকে তৈরি হয়। তাই শব্দ দূষণ কমানোর জন্য কম্পন বিষয়ক কাজ করতে হবে।
মুক্ত কম্পন পাওয়া যায় যখন প্রাথমিকভাবে কোনো বস্তুকে গতি দিয়ে মুক্তভাবে কাঁপতে দেওয়া হয়। উদাহরণস্বরূপ দোলনায় টেনে ছেড়ে দেওয়া। এই বলবিদ্যা ব্যবস্থা এক বা একাধিক প্রাকৃতিক কম্পাঙ্কে কাঁপতে থাকে এবং বলের প্রয়োগহীনতার জন্য গতি কমতে থাকে।
বাধ্যতামূলক কম্পন হলো যখন সময়-নিরপেক্ষ পরিবর্তন (ভার, সরণ, গতি, ত্বরণ) কোনো ব্যবস্থায় প্রয়োগ করা হয়। এটি পর্যায়বৃত্তিক ও স্থিতিশীল ইনপুট,
Forced vibration is when a time-varying disturbance (load, displacement, velocity, or acceleration) is applied to a mechanical system. The disturbance can be a periodic and steady-state input, a transient input, or a random input. The periodic input can be a harmonic or a non-harmonic disturbance. Examples of these types of vibration include a washing machine shaking due to an imbalance, transportation vibration caused by an engine or uneven road, or the vibration of a building during an earthquake. For linear systems, the frequency of the steady-state vibration response resulting from the application of a periodic, harmonic input is equal to the frequency of the applied force or motion, with the response magnitude being dependent on the actual mechanical system.
Damped vibration: When the energy of a vibrating system is gradually dissipated by friction and other resistances, the vibrations are said to be damped. The vibrations gradually reduce or change in frequency or intensity or cease and the system rests in its equilibrium position. An example of this type of vibration is the vehicular suspension dampened by the shock absorber.
বেলাল মোহাম্মদ

বেলাল মোহাম্মদ (২০ ফেব্রুয়ারি ১৯৩৬ - ৩০ জুলাই ২০১৩) হলেন বাংলাদেশের স্বাধীনতা যুদ্ধের সূচনালগ্নে স্বাধীন বাংলা বেতার কেন্দ্রের একজন প্রতিষ্ঠাতা এবং বেতার কেন্দ্রের সংগঠকদের মধ্যে একজন অগ্রদূত।
বেলাল মোহাম্মদ ১৯৩৬ সালের ২০ ফেব্রুয়ারি বাংলাদেশের চট্টগ্রাম জেলার সন্দ্বীপ উপজেলার মুছাপুর গ্রামে জন্মগ্রহণ করেন। তার মায়ের নাম "মাহমুদা খানম" এবং বাবার নাম "মৌলভি মোহাম্মদ ইয়াকুব"। ছাত্রাবস্থায় তিনি বাংলাদেশ ছাত্র ইউনিয়নের প্রথম চট্টগ্রাম কমিটির সদস্য ছিলেন। ১৯৬৪ সালে তিনি "দৈনিক আজাদী"তে উপসম্পাদক হিসেবে কর্মজীবনে প্রবেশ করেন এবং ঐ বছরই রেডিও পাকিস্তান চট্টগ্রাম, কেন্দ্রে স্ক্রীপ্ট রাইটার হিসেবে যোগ দেন। তিনি স্বাধীনতা বিষয়ক বেশ কিছু কবিতা লিখেছেন।
তার স্ত্রী ১৯৭৩ সালে এবং তার একমাত্র পুত্র "আনন্দ" ১৯৯৮ সালে মাত্র ৩২ বছর বয়সে মৃত্যুবরণ করেন।
১৯৭১ সালে বেলাল মোহাম্মদ চট্টগ্রাম বেতার কেন্দ্রে কর্মরত ছিলেন। ২৬শে মার্চ ১৯৭১ সালে ৭টা ৪০ মিনিটে বেলাল মোহাম্মদ (বেলাল মোহাম্মদের সাক্ষাতকারটি ইউটিউবে দেখুন), আবুল কাসেম সন্দ্বীপ, আব্দুল্লাহ আল ফারুক এবং কবি আব্দুস সালাম-সহ আরও কয়েকজন মিলে প্রথম কালুরঘাটের বেতার স্টেশনে স্বাধীন বাংলা বিপ্লবী বেতার নামে বেতার কেন্দ্র প্রতিষ্ঠা করেন। বেলাল মোহাম্মদ প্রথমে স্বাধীন বাংলা বেতার নামকরণ করলেও সহকর্মীর মধ্যে একজন সাথে বিপ্লবী শব্দটি যোগ করেন। সেদিনই বঙ্গবন্ধু শেখ মুজিবুর রহমানের পক্ষ থেকে বাংলাদেশের স্বাধীনতার ঘোষণাপত্রের একটি লিফলেট বেলাল মোহাম্মদের হাতে এসে পৌছায়। ২৬শে মার্চ দুপুর বেলা এম এ হান্নান ও রেডিওর কয়েকজন সহ এই লিফলেটটি নিয়ে আসেন।
২৭শে মার্চ সন্ধ্যায় বেলাল মোহাম্মদ মেজর জিয়াউর রহমানকে সাথে নিয়ে কালুরঘাট পৌঁছান। বেলাল মোহাম্মদ রেডিওতে বক্তব্যের জন্য বঙ্গবন্ধুর স্বাধীনতার ঘোষণাপত্রের অনুসারে একটি স্ক্রিপ্ট তৈরি করে দেন যা মেজর জিয়াউর রহমান স্বাধীন বাংলা বেতার কেন্দ্র থেকে সেইদিন ঘোষণা করেন। ঘোষণাটির শুরু ছিল:
""‘আই এম মেজর জিয়া, অন বিহ্যাভ গ্রেট লিডার বঙ্গবন্ধু শেখ মুজিবুর রহমান...""
২৬শে মার্চকে বাংলাদেশের স্বাধীনতা দিবস হিসেবে পালন করা হয়। স্বাধীনতা ঘোষণাপত্র পাঠকারী হিসেবে মেজর জিয়া ছিলেন ৯ম। (ইউটিউবে বেলাল মোহাম্মদের সাক্ষাতকারটি দেখুন)।
বাংলাদেশের মহান মুক্তিযুদ্ধে অসামান্য অবদানের স্বীকৃতিস্বরূপ ২০১০ সালে তাকে স্বাধীনতা দিবস পুরস্কারে ভূষিত করা হয়। এছাড়া স্বাধীনতা যুদ্ধ সম্পর্কিত সাহিত্য রচনার জন্য ২০১১ সালে তাকে বাংলা একাডেমী পুরস্কার প্রদান করা হয়।
বেলাল মোহাম্মদ ৩০শে জুলাই , ২০১৩ তারিখ ৭৭ বছর বয়সে মৃত্যুবরণ করেন। ঢাকার অ্যাপোলো হাসপাতালে নিবিড় পরিচর্যা কেন্দ্রে (আইসিইউ) চিকিৎসাধীন অবস্থায় ভোর ৫টার দিকে তিনি মারা যান। বেলাল মোহাম্মদের ইচ্ছানুসারে তার মরদেহ বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসাশাস্ত্রের শিক্ষার্থীদের গবেষণার উদ্দেশ্যে দান করা হয়।
নবগঙ্গা নদী

নবগঙ্গা নদী বাংলাদেশের দক্ষিণ-পশ্চিমাঞ্চলের চুয়াডাঙ্গা, ঝিনাইদহ, মাগুরা, নড়াইল, যশোর এবং খুলনা জেলার একটি নদী। নদীটির দৈর্ঘ্য ২১৪ কিলোমিটার, গড় প্রস্থ ৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নবগঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৫। এটি মাথাভাঙ্গা নদীর শাখা নদী। চুয়াডাঙ্গা জেলা শহরের তালতলা পয়েন্টের মাথাভাঙ্গা নদী থেকে ‘গঙ্গা নবপরূপপ্রাপ্ত হয়েছে’-এই বিবেচনায় এর নামকরণ হয়েছে নবগঙ্গা।
চুয়াডাঙ্গা জেলা শহরের তালতলা পয়েন্টের মাথাভাঙ্গা নদী থেকে জন্মলাভ করে পূর্বদিকে প্রবাহিত হওয়ার পর মাগুরাতে কুমার নদী ও নড়াইলের চিত্রা নদীর জলধারাসহ এটি দক্ষিণ দিকে প্রবাহিত হয়ে ভৈরব নদীতে পড়েছে। পূর্বে ইছামতির শাখা নদী ছিল, কিন্তু উৎসমুখ ভরাট হয়ে যাওয়ায় বর্তমানে ভৈরব নদীর একটি উপনদীতে পরিণত হয়েছে। নদীটি নাব্য ও জোয়ার-ভাটা দ্বারা প্রভাবিত। চুয়াডাঙ্গা জেলা এবং ঝিনাইদহ জেলা অতিক্রম করে মাগুরা জেলার কাছে কুমারের সাথে মিশেছে নবগঙ্গা। এখান থেকে নবগঙ্গা কুমার নদীর পানিতে সঞ্জীবিত হয়। বস্তুত মাগুরার পরবর্তী নবগঙ্গা কুমার নদীরই বর্ধিতরূপ। গড়াই-মধুমতির বর্তমান মূল স্রোতধারার অধিকাংশই নড়াইল জেলার বড়দিয়াতে নবগঙ্গা দিয়ে প্রবাহিত হচ্ছে। নদীটির মোট দৈর্ঘ্য ২৩০ কিমি। নবগঙ্গার যাত্রাপথ আঁকাবাঁকা, তবে নদীটি ভাঙনপ্রবণ নয়। চুয়াডাঙ্গা থেকে মাগুরা পর্যন্ত নদীটি অনাব্য এবং জলজ উদ্ভিদে সমাকীর্ণ। এই এলাকায় বর্ষাকালে দুই-তিন মাস নৌযান চলাচল সম্ভব। তবে মাগুরার নিম্নাঞ্চল থেকে সারা বছরই নাব্য। মাগুরা পর্যন্ত নদীটির গড় প্রশস্ততা ২০০ মিটার এবং পরবর্তী অংশের গড় প্রস্থ ৩০০ মিটার। মাগুরা পরবর্তী ভাটি অংশে জোয়ার-ভাটার গড় পরিসর ১ মিটার।নদী তীরবর্তী গুরুত্বপূর্ণ স্থানগুলোর মধ্যে ,চুয়াডাঙ্গা, ঝিনাইদহ, মাগুরা , বিনোদপুর, শত্রুজিৎপুর, নহাটা, সিঙ্গিয়া, নলদি ব্রাহ্মণডাঙ্গা, রায়গ্রাম, কলাগাছিয়া, এড়েন্দা, লক্ষ্মীপাশা, লোহাগড়া, কুমারকান্দা, কামঠানা, তেঁতুলিয়া, কালনা, বড়দিয়া, গাজীরহাট। সম্ভবত মোগল শাসনামলে নবগঙ্গা নদীর একটি শাখা মল্লিকপুর, কোলা, দিঘলিয়া, তেলিপাড়া হয়ে কালিয়া থানায় প্রবাহিত হতো
মুহাম্মদ মোশাররফ হোসেন

মুহাম্মদ মোশাররফ হোসেন (২২ জানুয়ারি ১৯৪০ - ১৮ আগস্ট ২০১৪) ছিলেন একজন বাংলাদেশী ব্যবসায়ী, শিল্পপতি এবং রাজনীতিবিদ। তিনি ফেনী-৩ আসন থেকে তিনবারের নির্বাচিত সংসদ সদস্য। তিনি বাংলাদেশ জাতীয়তাবাদী দলের ফেনী জেলার সভাপতি ও চেয়ারপারসনের উপদেষ্টা ছিলেন।
তিনি বাংলাদেশ পোশাক প্রস্তুতকারক ও রপ্তানিকারক সমিতির সভাপতি ও বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সির চেয়ারম্যান ছিলেন।
মোশাররফ হোসেন ২২ জানুয়ারি ১৯৪০ সালে তার পৈতৃক বাড়ি তৎকালীন ব্রিটিশ ভারতের ফেনীর সোনাগাজীর আমিরাবাদ ইউনিয়নের আহম্মদপুর গ্রামে জন্মগ্রহণ করেন। তিনি ফেনীর অ্যাডভোকেট বেলায়েত হোসেনের (বেলায়েত মোক্তার) প্রথম পুত্র। তিনি ১৯৬০ সালে ঢাকা বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন।
মোশাররফ হোসেন ১৯৬৬ সালে কথা সাহিত্যিক ফরিদা হোসেনকে বিয়ে করেন। এই দম্পতীর তিন মেয়ে। মোশাররফের ছোট ভাই মোয়াজ্জেম হোসেন ন্যাশনাল ব্যাংকের সাবেক চেয়ারম্যান ও হোসাফ গ্রুপের ব্যবস্থাপনা পরিচালক। অপর ভাই শাহাদাত হোসেন সেলিম ন্যাশনাল ব্যাংকের সাবেক পরিচালক।
মোশাররফ হোসেন বে-ইর্স্টান লিমিটেডের ব্যবস্থাপনা পরিচালক ও কনফিডেন্স বিল্ডার্সের চেয়ারম্যান এবং এমজেড এন্টারপ্রাইজের অংশীদার। তিনি ইসলামী ব্যাংকের একটানা ২২ বৎসর পর্যন্ত উদ্যোক্তা পরিচালক হিসেবে দায়িত্ব পালন করছেন।
তিনি ঢাকাস্থ ফেনী সমিতির সভাপতি, বৃহত্তর নোয়াখালী সমিতির সভাপতি, মার্চ ১৯৯১ থেকে জুলাই ১৯৯৩ সাল পর্যন্ত বিজিএমইর সভাপতি, বায়রার চেয়ারম্যান হিসেবে ১ জুন ১৯৯৪ থেকে ২০ মে ১৯৯৮ সাল ও ৯ ফেব্রুয়ারি ২০০৪ থেকে ৮ ফেব্রুয়ারি ২০০৬ তিন মেয়াদে, মোহামেডান স্পোটিং ক্লাবের চেয়ারম্যান।
তিনি বাংলা দৈনিক দিনকালের পরিচালক ইংরেজি দৈনিক ফিন্যান্সিয়াল এক্সপ্রেসের পরিচালক ছিলেন।
১৯৯০ সাল থেকে আমৃত্যু তিনি সিআইপি ছিলেন।
মোশাররফ হোসেন ১৯৯৬ সালে রাজনীতিতে সক্রিয় হন। তিনি ১২ জুন ১৯৯৬ সালের সপ্তম জাতীয় সংসদ নির্বাচনে ফেনী-৩ আসনে বিএনপির মনোনয়ন নিয়ে সংসদ সদস্য নির্বাচিত হন। সপ্তম জাতীয় সংসদে তিনি বাণিজ্য মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।
১৯৯৭ সালে তিনি জেলা বিএনপির সভাপতি ও জাতীয় নির্বাহী কমিটির সদস্য হন।
সোনাগাজী উপজেলা বিএনপি'র মূল কারিগর হিসেবে তিনি পরিচিতি পান,১৯৯৭ সালে।
পরবর্তীতে ২০০১ সালের অষ্টম ও ২০০৮ সালের নবম জাতীয় সংসদ নির্বাচনে চারদলীয় জোটের মনোনয়নে ফেনী-৩ আসনের সংসদ সদস্য নির্বাচিত হন।
অষ্টম জাতীয় সংসদে তিনি পাবর্ত্য চট্টগ্রাম বিষয়ক সংসদীয় স্থায়ী কমিটির চেয়ারম্যান এবং তথ্য মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন এবং নবম জাতীয় সংসদের শ্রম ও কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।
তিনি সংসদের বিরোধী দলীয় নেত্রী ও বিএনপির চেয়ারপার্সন বেগম খালেদা জিয়ার উপদেষ্টা ছিলেন।
মুহাম্মদ মোশাররফ হোসেন ১৮ আগস্ট ২০১৪ সালে সন্ধায় ঢাকার ইউনাইটেড হাসপাতালে মৃত্যুবরণ করেন। গুলশানের আজাদ মসজিদে জানাজার পর বনানীর কবরস্থানে তাকে সমাহিত করা হয়।
মাধ্যমিক ও উচ্চ মাধ্যমিক শিক্ষা বোর্ড, সিলেট

মাধ্যমিক ও উচ্চ মাধ্যমিক শিক্ষা বোর্ড, সিলেট বাংলাদেশের বৃহত্তর সিলেট অঞ্চলের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। সিলেট শিক্ষা বোর্ড ১৬ই জুন ১৯৯৯ সালে প্রতিষ্ঠিত হয়।
বোর্ডের অধ্যাদেশ অনুসারে এটি মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্য ক্ষমতাপ্রাপ্ত; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961) ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের সপ্তদশ সংশোধনী দ্বারা দায়িত্বপ্রাপ্ত।
বাংলাদেশ জাতীয় অনূর্ধ্ব-১৯ ক্রিকেট দল

বাংলাদেশ অনূর্ধ্ব-১৯ ক্রিকেট দল বয়সভিত্তিক পর্যায়ে বাংলাদেশের প্রতিনিধিত্বকারী দল। বাংলাদেশ ১৯৯৭ সাল থেকে অফিসিয়াল অনূর্ধ্ব-১৯ ওডিআই ম্যাচ খেলছে। দলটি ১৯৮৮ সাল বাদে এই পর্যন্ত অনুষ্ঠিত সবকয়টি আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করেছে। দলটি ২০২০ সালে অনূর্ধ্ব-১৯ ক্রিকেট বিশ্বকাপ চ্যাম্পিয়ন হয়।
বাংলাদেশ অনূর্ধ্ব-১৯ দলের শুরু উনিশের দশক থেকে। ১৯৮৯ সালের আগস্ট মাসে বাংলাদেশ অনূর্ধ্ব-১৯ দল ইংল্যান্ড সফরে যায়। বাংলাদেশ অনূর্ধ্ব-১৯ দল, অনূর্ধ্ব-১৯ পর্যায়ে অফিসিয়াল ম্যাচ খেলা শুরু করে ১৯৯৮ সাল থেকে। প্রথম ম্যাচ ছিল নামিবিয়া অনূর্ধ্ব-১৯ দলের সাথে। ১২ জানুয়ারি, ১৯৯৮ সালের সেই ম্যাচের মধ্যে দিয়ে বাংলাদেশ অনূর্ধ্ব ১৯ দল অফিসিয়ালি আন্তর্জাতিক পর্যায়ে পদার্পণ করে। একই ম্যাচের মধ্যে দিয়ে বাংলাদেশ অনূর্ধ্ব-১৯ দল প্রথম বারের মতো অনূর্ধ্ব-১৯ বিশ্বকাপে অংশগ্রহণ করে।
২০০৪ সালে ইংল্যান্ডের বিপক্ষে খেলার মধ্য দিয়ে দলটির যুব টেস্ট ম্যাচে অভিষেক হয়।
বাংলাদেশের দল ঘোষণা করা হয় ২১ ডিসেম্বর ২০১৯ তারিখে।
যুব টেস্ট রেকর্ড বনাম অন্য দেশ
যুব ওডিআই রেকর্ড বনাম অন্য দেশ
কৌণিক ভরবেগ

পদার্থবিজ্ঞানে কৌণিক ভরবেগ, ভরবেগের ভ্রামক বা কৌণিক ভ্রামক দ্বারা এমন একটি ভেক্টর রাশিকে প্রকাশ করা হয়, যা কোনো অক্ষের সাপেক্ষে ঘূর্ণায়মান কোনো বস্তুর জড়তার ভ্রামক ও কৌণিক বেগের গুণফল থেকে পাওয়া যায়।
  চলন গতির ক্ষেত্রে আমরা দেখেছি m ভরের কোনো বস্তু →v  বেগে গতিশীল হলে তার ভরবেগ তথা রৈখিক ভরবেগ →P=m→v একটি গুরুত্বপূর্ণ রাশি। ঘূর্ণনগতির ক্ষেত্রে ভরবেগের অনুরূপ রাশি হচ্ছে কৌণিক ভরবেগ। কোনো বিন্দুর m সাপেক্ষে ভরবেগের ভ্রামকই হচ্ছে কণাটির কৌণিক ভরবেগ।
কোনো বস্তুর কৌণিক ভরবেগ হলো ঐ বস্তু গঠনকারী প্রত্যেকটি কণার কৌণিক ভরবেগের সমষ্টির সমান। 
কোনো অক্ষের সাপেক্ষে ঘূর্ণায়মান কোনো দৃঢ় বস্তুর কৌণিক ভরবেগ, (formula_1), এর জড়তার ভ্রামক (formula_2) এবং কৌণিক বেগের (formula_3) গুণফল থেকে পাওয়া যায়
কৌণিক ভরবেগের মান, 𝐿 = 𝑟𝑃𝑠𝑖𝑛𝜃
এখানে 𝜃 হচ্ছে  𝑟  ও  𝑃  এর মধ্যবর্তী কোণ [চিত্র]। ঘূর্ণন কেন্দ্র হতে ভরবেগের ক্রিয়ারেখার লম্ব দূরত্ব হচ্ছে 𝑟𝑠𝑖𝑛𝜃। অতএব, কোনো বস্তুকণার ভরবেগ ও ঘূর্ণন কেন্দ্র হতে ভরবেগের ক্রিয়া রেখার লম্ব দূরত্বের গূণফল কৌণিক ভরবেগের মান নির্দেশ করে।
𝑟  ও  𝑃  যে তলে অবস্থিত  𝐿  এর দিক হবে ঐ তলের লম্ব বরাবর। ক্রস গুণনের নিয়ম দ্বারা  𝐿 -এর দিক নির্ধারিত হবে।
প্রাচীন ধারণা:
কৌণিক ভরবেগের ধারণা প্রাচীন গ্রিক দর্শনের সময় থেকেই প্রচলিত ছিল। এরিস্টটল এবং আর্কিমিডিসের কাজের মধ্যে ঘূর্ণনের ধারণা সম্পর্কে আলোচনা পাওয়া যায়।
ক্লাসিক্যাল পদার্থবিদ্যার যুগ:
আইজ্যাক নিউটন: নিউটনের গতির তৃতীয় সূত্রে ঘূর্ণন এবং সরলরেখায় গতির ধারণা বর্ণিত হয়েছিল। যদিও নিউটন সরাসরি কৌণিক ভরবেগের ধারণা প্রদান করেননি, তার সূত্রগুলি থেকে কৌণিক ভরবেগ সম্পর্কিত ধারণা উদ্ভাবিত হয়েছিল।
লিওনার্ড ইউলার: ১৭৫০-এর দশকে ইউলার ঘূর্ণনগত গতির সমীকরণ তৈরি করেন যা কৌণিক ভরবেগের গাণিতিক বিশ্লেষণের ভিত্তি স্থাপন করে
উন্নত ধারণা:১৮শ এবং ১৯শ শতাব্দীতে কৌণিক ভরবেগের ধারণা আরও বিকশিত হয়, যেখানে পিয়ের-সাইমন লাপ্লাস এবং জোসেফ-লুই ল্যাগ্রেঞ্জ গুরুত্বপূর্ণ ভূমিকা পালন করেন। তারা ঘূর্ণনগত গতি এবং এর সাথে সম্পর্কিত শক্তি এবং ভরের ধারণা নিয়ে কাজ করেন।
"আধুনিক পদার্থবিদ্যা:"
আলবার্ট আইনস্টাইন এবং কোয়ান্টাম মেকানিক্সের বিকাশের সময়, কৌণিক ভরবেগ একটি মৌলিক ধারণা হিসেবে প্রতিষ্ঠিত হয়। বিশেষত কোয়ান্টাম মেকানিক্সে স্পিন এবং কৌণিক ভরবেগের ধারণা গুরুত্বপূর্ণ।
নীলস বোরের পরমাণু মডেলে কোন শক্তি স্তরে ইলেকট্রনের কৌণিক ভরবেগ বের করা হয়েছিল।
গিয়াসউদ্দিন (বীর প্রতীক)

গিয়াসউদ্দিনের পৈতৃক বাড়ি নারায়ণগঞ্জ জেলার সিটি করপোরেশন এলাকায়। তার বাবার নাম সামসুদ্দীন আহমেদ এবং মায়ের নাম আম্বিয়া খাতুন। তার স্ত্রীর নাম খুরশিদা বেগম। তাদের দুই ছেলে ও এক মেয়ে।
গিয়াসউদ্দিন ১৯৭১ সালে শিক্ষার্থী ছিলেন। পড়াশোনার পাশাপাশি পারিবারিক ব্যবসার সঙ্গেও যুক্ত ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে প্রশিক্ষণ নিয়ে নারায়ণগঞ্জ জেলার বিভিন্ন স্থানে যুদ্ধ করেন। এর মধ্যে উল্লেখযোগ্য সিদ্দিরগঞ্জ পাওয়ার স্টেশন অপারেশন, লাঙ্গলবন্দের সেতু অপারেশন, ফতুল্লায় আক্রমণ। নারায়ণগঞ্জ জেলার বন্দর উপজেলার অন্তর্গত লাঙ্গলবন্দের সেতুতে মুক্তিযুদ্ধকালে চারজন পাকিস্তানি ও দুইজন বাঙালি ইপিআর ওই সেতুতে পাহারা দিতেন। সেখানে গভীর রাতে গিয়াসউদ্দিন ২২ জন সহযোদ্ধা নিয়ে সেখানে আক্রমণ করেন। পাকিস্তানিরা পাল্টা প্রতিরোধের চেষ্টা করেও ব্যর্থ হয় এবং এরপর মুক্তিযোদ্ধারা বিস্ফোরক দিয়ে সেতু ধ্বংস করেন।
১৯৭১ সালের ২৬ অক্টোবর গিয়াসউদ্দিন খবর পান তাদের অবস্থানস্থলের দিকে নদীপথে এগিয়ে আসছে পাকিস্তানি গানবোট। সে সময়ে গিয়াসউদ্দিন ছিলেন নারায়ণগঞ্জ এলাকায় যুদ্ধরত মুক্তিবাহিনীর একটি গেরিলা দলের দলনেতা। এ দলের অবস্থান ছিল মেঘনা-শীতলক্ষ্যা নদীর মোহনার কলাগাছিয়ায়। মুক্তিযুদ্ধকালে পাকিস্তান সেনাবাহিনীর গানবোট দিনে, রাতে ওই এলাকায় টহল দিত। সহযোদ্ধাদের নিয়ে এর আগেও পাকিস্তানি গানবোটে আক্রমণ করার চেষ্টা করেন গিয়াসউদ্দিন। ২৫ অক্টোবর সন্ধ্যার পরও তিনি সহযোদ্ধাদের নিয়ে সারা রাত নদীর তীরে অপেক্ষা করেন কিন্তু ওইদিন কোন গানবোট আসেনি। ভোরে গিয়াসউদ্দিন সহযোদ্ধাদের নিয়ে নিজেদের গোপন শিবিরে ফিরে যান এবং বেলা ১১টার দিকে স্থানীয় এক কৃষক দৌড়ে এসে তাকে পাকিস্তানি গানবোট আসার খবর জানান। কৃষক তাকে জানান, তিনি নদীতে গানবোট আসতে দেখেছেন এবং সেটি কলাগাছিয়ার দিকে এগিয়ে আসছে। গিয়াসউদ্দিনসহ পরিশ্রান্ত মুক্তিযোদ্ধারা ৩০ জন দ্রুত তৈরি হয়ে আরআর গানসহ পুনরায় অবস্থান নেন নদীর তীরের সুবিধাজনক স্থানে। কিছুক্ষণের মধ্যেই গানবোটটি তাদের অস্ত্রের আওতার মধ্যে চলে আসে আর সঙ্গে সঙ্গে গর্জে ওঠে তাদের আরআর গানসহ সব অস্ত্র। গিয়াসউদ্দিন তিনজন সহযোদ্ধার সহযোগিতায় নিখুঁত নিশানায় গানবোট লক্ষ্য করে তিনটি আরআর গোলা নিক্ষেপ করেন। এতে গানবোটটি মারাত্মকভাবে ক্ষতিগ্রস্ত হয়ে একদিকে হেলে পড়ে। এ সময় তার দুঃসাহসী কয়েকজন সহযোদ্ধা এগিয়ে গিয়ে নিজ নিজ অস্ত্র দিয়ে গুলি শুরু করেন। তাদের গুলিতে নিহত হয় দুজন পাকিস্তানি সেনা। এরপর গিয়াসউদ্দিন আরআর গানের আরও কয়েকটি গোলা ছুড়ে গানবোটটি পুরোপুরি ধ্বংসের প্রস্তুতি নেন। কিন্তু তার সে প্রচেষ্টা সফল হয়নি কারণ তুমুল গোলাগুলির শব্দ শুনে মুন্সীগঞ্জ টার্মিনাল থেকে সেখানে আরেকটি গানবোট দ্রুত চলে আসে। এবং মুক্তিযোদ্ধাদের ওপর বৃষ্টির মতো গোলাগুলি শুরু করে। এরপর সেখানে মুক্তিযোদ্ধাদের অবস্থান করাটা ছিল অত্যন্ত বিপজ্জনক। সে জন্য বাধ্য হয়ে গিয়াসউদ্দিন সহযোদ্ধাদের নিয়ে নিরাপদ স্থানে চলে যান।
গ্রেট ব্লু হোল

গ্রেট ব্লু হোল বেলিজ উপকূলে অবস্থিত একটি বৃহৎ সমুদ্রগর্ভস্থ গর্ত। ব্লু হোলগুলো মূলত একটি বিশাল কেভ নেটওয়ার্কের প্রবেশদ্বার। বেলিজের বেরিয়ার রিফ রিজার্ভ সিস্টেম অবস্থিত, এটি বেলিজ সিটি থেকে প্রায় ৬০ মাইল দূরে। এটিকে বিশ্বের বৃহত্তম সমুদ্র গর্ত হিসাবে বিশ্বাস করা হয়। এটির আকৃতির বৃত্তাকার, ব্যাসার্ধ ৩০০ মিটার (৯৮৪ ফুট) এবং ১২৪ মিটার (৪০৭ ফুট) গভীরে। ধারণা করা হয় ৬৫ হাজার বছর আগে পৃথিবীতে শেষবারের মতো যখন বরফ রাজত্ব করছে, পৃথিবীর সব পানি জমে জমে জড়ো হয়েছিল মেরু অঞ্চলে। সমুদ্রপৃষ্ঠও তাই তখন ছিল এখনকার চেয়ে অনেক নিচুতে। বেলিজে তখন সমুদ্রপৃষ্ঠ ছিল এখনকার চেয়েও আরো ১৫০ মিটার নিচুতে। তখন ক্যালসিয়াম কার্বনেট জাতীয় পদার্থ জমে তৈরি হয় পাথর। আর সেই পাথর দিয়ে সৃষ্টি হয় কেভের বিশাল কাঠামো। কিন্তু যখন বরফ আবার গলতে শুরু করে, সাগরের পানির উচ্চতাও বাড়তে শুরু করল। পানির নিচে ডুবে যায় সেই কাঠামো। মোটামুটি আজ থেকে ১০ হাজার বছর আগে পুরো কেভ নেটওয়ার্কই একেবারে পানির নিচে ডুবে যায়। আর তখনই কয়েক জায়গার পাথর ভেঙে সৃষ্টি হয় এই ব্লু হোলগুলো।
এটি খুব পর্যটক প্রিয়, এই জায়গায় দেখার হচ্ছে স্কুবা কতিপয় জলজ প্রাণী, যারা অতল গভীরে থাকে। নানা বিরল প্রজাতির প্রচুর প্রাণী এবং ফরম যা শুধুমাত্র এই স্থানে পাওয়া যায়।
অ্যান্ডি রুবিন

অ্যান্ডি রুবিন () ডেঞ্জার ইন. এবং অ্যান্ড্রয়েড ইন. এর সহ-প্রতিষ্ঠাতা এবং সাবেক প্রধান নির্বাহী কর্মকর্তা। বর্তমানে তিনি গুগলের মোবাইল এবং ডিজিটাল কনটেন্ট বিভাগের সিনিয়র ভাইস প্রেসিডেন্ট হিসাবে আছেন যেখানে তিনি অ্যান্ড্রয়েড এবং ওপেন সোর্স অপারেটিং সিস্টেমের ডেভেলপমেন্ট কাজ করেন। তার আবিস্কারের জন্য তার নামে চারটি পেটেন্ট আছে। অ্যান্ড্রয়েড সফটওয়্যারটি তৈরির ধারণা কম্পিউটার প্রকৌশলী অ্যান্ডি রুবিনের, তাই তাকে অ্যান্ড্রয়েডের সহ-উদ্ভাবক বলা হয়।
তার জন্ম যুক্তরাষ্ট্রের নিউ ইয়র্কে। তার বাবা ছিলেন একজন মনোবিজ্ঞানীর যিনি পরে প্রযুক্তিপণ্য বিক্রির একটি প্রতিষ্ঠান চালু করে। অ্যান্ডি রুবিন চাকরিজীবন শুরু করেন বিশ্বখ্যাত কম্পানি অ্যাপলে। সেখানে কাজ করতেন প্রকৌশল বিভাগে। পরে চাকরি ছেড়ে চেষ্টা করেন নিজে কিছু করার। একসময় ঘরে বসে তৈরি করেন হ্যান্ডহেল্ড ডিভাইস 'ম্যাজিক ক্যাপ'। এটি খুব বেশি জনপ্রিয়তা পায়নি। পরে আরো কয়েকজনকে সঙ্গে নিয়ে প্রতিষ্ঠা করেন 'আর্টেমিস রিসার্চ'। প্রতিষ্ঠানটি ওয়েব টিভি নিয়ে কাজ করত। এখানেও মন টেকেনি তার। দাঁড় করালেন 'ডেঞ্জার' নামের আরেকটি প্রতিষ্ঠান। পরে এখান থেকেই অ্যান্ডি ২০০৩ সালে তৈরি করেন নতুন প্রযুক্তি অ্যান্ড্রয়েড।
.ইট

.ইট () ইতালির জন্য প্রদত্ত ইন্টারনেট কাউন্ট্রি কোড টপ-লেভেল ডোমেন (সিসিটিএলডি)।
দ্বিতীয় স্তরের ডোমেইন পর্যাপ্ত সংরক্ষিত আছে, উদাহরণস্বরূপ, ডোমেন নামগুলো Italy.it বা অন্যান্য নামগুলি যেগুলি ইতালি ভৌগোলিক এলাকা নির্দেশক।
সূরা আনফাল

আল আনফাল (আরবি ভাষায়: الأنفال) মুসলমানদের ধর্মীয় গ্রন্থ কুরআনের ৮ নম্বর সূরা, এর আয়াত সংখ্যা ৭৫ টি। আল আনফাল সূরাটি মদিনায় অবতীর্ণ হয়েছে।
এ সূরার নাম সূরা আল-আনফাল; কারণ সূরার প্রথম আয়াতেই এ শব্দটির উল্লেখ আছে, যার অর্থ যুদ্ধলব্ধ সম্পদ। এর অধিকাংশ বর্ণনা এ সংক্রান্ত। কেউ কেউ এটাকে সূরা ‘বদর’ও নাম দিয়েছেন। [বুখারীঃ ৪৮৮২] কারণ, অধিকাংশ আলোচনা ছিল বদর যুদ্ধের। আবার কেউ কেউ এ সূরাকে সূরা ‘জিহাদ' নামেও অভিহিত করেছেন।
এ সূরাটি দ্বিতীয় হিজরীতে বদর যুদ্ধের পর নাযিল হয়। ইসলাম ও কুফরের মধ্যে সংঘটিত এ প্রথম যুদ্ধের ওপর এতে বিস্তারিত পর্যালোচনা করা হয়েছে ।
সত্য-মিথ্যার সংঘাত চিরন্তন।তাই মিথ্যার বিরুদ্ধে সত্যের সংগ্রাম অবিরাম গতিতে এগিয়ে চলবে।দ্বীন মহান আল্লাহর জন্য নির্দিষ্ট এবং প্রমাণিত না হওয়া পর্যন্ত ক্ষান্ত হবে না।ইসলামী জীবনবিধান প্রতিষ্ঠার আহ্বান হচ্ছে মানবজাতির পূর্ণ স্বাধীনতার বিপ্লবী ঘোষণা। সুতরাং এই ঘোষণার পর শুধু দার্শনিক আলোচনার ধারায় যথার্থ স্বাধীনতা অর্জন হবে না; স্বার্থান্বেষী ও প্রতিকূল পরিবেশের সাথে সর্বাত্মক সংঘর্ষে লিপ্ত হওয়া অনিবার্য। এমনকি সফলতা অর্জনের জন্য ক্রমঅগ্রসরমান অভিযান পরিচালনার ক্ষেত্রে প্রতিবন্ধকতা সৃষ্টি হলে সেগুলো দূরীভূত করার জন্য যাবতীয় উপায়-উপকরণ প্রয়োগ করতে হবে। এতদ্সংক্রান্ত সার্বিক বিধি-বিধান এবং প্রতি উৎসাহ প্রদর্শনপূর্বক রাসূল সাল্লাল্লাহু আলাই সাল্লাম এর মাদানী জীবনের প্রথম পর্যায়ে সূরাটি অবতীর্ণ হয়।
এই সূরায় আল্লাহ পাক আমাদের তথা ইসলামের শত্রুর (মানুষ ও শয়তান) মোকাবেলায় মুমিনদের সদা প্রস্তুত থাকা,সন্ধি চুক্তি, শত্রু সম্পত্তি ,যুদ্ধ বন্ধীর মুক্তিপন,ইত্যাদি বিষয়ে নির্দেশ প্রদান দিয়েছেন ।
চ্যানেল টুয়েন্টিফোর

চ্যানেল টুয়েন্টিফোর একটি উপগ্রহ-ভিত্তিক বাংলাদেশের বাংলা ভাষার টেলিভিশন চ্যানেল। ২০১২ সালের ২৪ মে বৃহস্পতিবার, আনুষ্ঠানিকভাবে যাত্রা শুরু করে এই চ্যানেলটি।
চ্যানেলটি প্রথম বছর নাটক, ছায়াছবি, সংবাদ এবং তথ্য ও সংবাদভিত্তিক অনুষ্ঠান সম্প্রচার করে ছিল। ২০১৩ সালে সাভারের রানা প্লাজায় পোশাক কারাখান ধসে সহস্রাধিক মৃত্যুর ঘটনা কাভার করতে গিয়ে চ্যানেলটি দর্শকদের কাছে ব্যাপক গ্রহণযোগ্যতা পায়। এরপর মিশ্র চ্যানেল (বিনোদন ও খবর) থেকে ২৪ঘণ্টার সংবাদ চ্যানেল হিসেবে যাত্রা শুরু করে। ২০২৪ সালের ১৮ ডিসেম্বর চ্যানেল২৪-এর প্রতিবেদনকে উদ্ধৃতি করে ডয়েচে ভেলে বাংলা "‘বিচার কার কথায়, কার কথায় কারাগার?’" শিরোনামে প্রতিবেদন প্রকাশ করে। 
সকাল ৭টা থেকে রাত দেড়টা পর্যন্ত সরাসরি সংবাদ পরিবেশিত হয়। এছাড়া তাৎক্ষনিক সংবাদ, স্ক্রল সংবাদ ঘটনার সাথে সাথেই প্রদান করা হয়।
এছাড়া রয়েছে আলাদা আলাদা বিশেষ বুলেটিন। যেমন মফস্বল খবরাখবর নিয়ে দেশ টুয়েন্টিফোর (সকাল সাড়ে সাতটা, সাড়ে ১১টা এবং সন্ধ্যা ৬টা), খেলাধুলার খবর নিয়ে স্পোর্টস টুয়েন্টিফোর (সকাল সাড়ে ৮টা, দুপুর ৩টা এবং রাত ৮টা), ব্যবসা বাণিজ্যের খবর (সকাল সাড়ে দশটা, বেলা সাড়ে তিনটা এবং রাত সাড়ে ৯টা)। বিনোদন জগত এবং লাইফস্টাইলের খবর নিয়ে সকাল ৮টা ও রাত ১১টায় হয় কালার্স টুয়েন্টিফোর প্রচারিত হয়।
প্রাইম নিউজ হয় সকাল ৭টা, সকাল ৯টা, সকাল ১০টা, সকাল ১১টা, দুপুর ১২টা, বেলা ২টা, বেলা ৪টা, সন্ধ্যা সাতটা, রাত ১০টা, রাত সাড়ে ১২টায়।
টকশো ভিত্তিক অনুষ্ঠান হল মুক্তবাক, মুক্তকণ্ঠ এবং সারাবাংলা।
জাতিসংঘ সাধারণ পরিষদের পর্যবেক্ষক

জাতিসংঘের ১৯৩টি সদস্য রাষ্ট্র ছাড়াও আরো অসংখ্য আন্তর্জাতিক সংস্থা, সংঘ ও রাষ্ট্র রয়েছে যাদেরকে "পর্যবেক্ষক" হিসেবে মর্যাদা দেয়া হয়।
বর্তমানে দুটি রাষ্ট্রকে জাতিসংঘের অ-সদস্য পর্যবেক্ষক রাষ্ট্র হিসেবে মর্যাদা দেয়া হয়ঃ
ইন্দ্র কুমার গুজরাল

ইন্দর কুমার গুজরাল, (৪ ডিসেম্বর ১৯১৯ - ৩০ নভেম্বর ২০১২), যিনি আই. কে. গুজরাল নামে সমধিক পরিচিত, একজন ভারতীয় রাজনীতিবিদ যিনি ১৯৯৭ খ্রিষ্টাব্দের এপ্রিল মাস থেকে ১৯৯৮ খ্রিষ্টাব্দের মার্চ মাস পর্যন্ত ভারতের দ্বাদশ প্রধানমন্ত্রী হিসেবে দায়িত্ব পালন করেন। তিনি "গুজরাল তত্ত্ব" আখ্যায়িত পাঁচ দফা নীতিমালার জন্য প্রসিদ্ধ ছিলেন যার উদ্দীষ্ট ছিল প্রতিবেশী দেশসমূহের সঙ্গে সুসম্পর্ক গঠন ও বজায় রাখা। ১৯৯৬-৯৭ খ্রীস্টাব্দ মেয়াদে ভারতের পররাষ্ট্র মন্ত্রী হিসেবে দায়ত্বপালন কালে তিনি এই তত্ত্ব প্রচার করেন। তিনি একই সঙ্গে ধীশক্তি ও মানবতাবোধের জন্য রাজনৈতিক মহলে প্রিয়ভাজন হয়েছিলেন।
২০১২ খ্রীস্টাব্দের ৩০ নভেম্বর তারিখে তার মৃত্যু হয়। ২রা ডিসেম্বর ২০১২ তারিখে দিল্লীতে রাষ্ট্রীয় মর্যাদায় তার শেষকৃত্য সম্পাদিত হয়। মৃত্যুকালে তার বয়স হয়েছিল ৯২ বৎসর।
বিপিন বিহারী ভট্টাচার্য্য

ওস্তাদ বিপিন বিহারী ভট্টাচার্য্য (১৫ ফেব্রুয়ারি ১৮৯৫ - ২৮ মার্চ ১৯৮৮) বাংলাদেশের একজন সঙ্গীতজ্ঞ ও শিল্পী। মূলতঃ হিন্দু শাস্ত্রীয় কীর্তন ও উচ্চাঙ্গ সঙ্গীতে তিনি একজন প্রতিথযশা গায়ক হিসেবে পরিচিত ছিলেন।
বিপিন বিহারী ভট্টাচার্য্যের জন্ম ১৮৯৫ সালের ১৫ ফেব্রুয়ারি তারিখে মৌলভীবাজার জেলার বাসুদেবশ্রী মৌজার মিরপুর গ্রামে। তার পিতার নাম পণ্ডিত বিরাজ নাথ ভট্টাচার্য্য; তিনি হিন্দু ধর্মীয় শাস্ত্রের একজন পণ্ডিত হিসেবে পরিচিত ছিলেন। তাদের আদি নিবাস ছিলো হবিগঞ্জ জেলার মান্দারকান্দি গ্রামে যদিও তার পূর্ব-পুরুষরা ১৮৪০ সালের পর থেকেই মৌলভীবাজার জেলায় এসে বসবাস করছিলেন। ।
বিপিন বিহারীর কর্মজীবন শুরু হয় শিক্ষকতার মাধ্যমে। ১৯১৭ সালে পারিবারিক অর্থিক সমস্যার কারণে তিনি মৌলভীবাজার জেলার রাজনগর উপজেলার করিমপুর চা বাগানের প্রাথমিক বিদ্যালয়ের একমাত্র শিক্ষক হিসেবে তার কর্মজীবন শুরু করেন।
তিনি বাল্যকাল থেকেই সংগীতের চর্চা শুরু করেন। তার সংগীত গুরুদের মধ্যে অন্যতম হলেন ওস্তাদ ব্রজেন্দ্র কিশোর রায় চৌধুরী, ওস্তাদ নবদ্বীপ চন্দ্র ব্রজবাসী, ওস্তাদ কাদের বক্স ও ওস্তাদ মীর কাসিম আলী খান। তিনি প্রধানত বিভিন্ন দরবারে সংগীত পরিবেশন করে সুনাম অর্জন করেন। এছাড়াও তিনি গৌহাটি ও সিলেট বেতারের তালিকাভূক্ত সংগীত শিল্পী ও পরিচালক ছিলেন।
বিপিন বিহারী ভট্টাচার্য্য ১৯৮৮ সালের ২৮ মার্চ তারিখে সিলেট জেলার কাজলশাহ এলাকায় অবস্থিত তার নিজ বাস ভবনে পরলোক গমন করেন।
অর্পিত সম্পত্তি প্রত্যর্পণ আইন, ২০০১

বাংলাদেশের অর্পিত সম্পত্তি প্রত্যর্পণ আইন ২০০১ অনুসারে ৯ সেপ্টেম্বর ১৯৬৫ থেকে ১৬ ফেব্রুয়ারি ১৯৬৯ পর্যন্ত যেসব পাকিস্তানি নাগরিক পূর্ব পাকিস্তান অর্থাৎ বর্তমান বাংলাদেশ ছেড়ে ভারতে চলে গিয়েছিলেন এবং তাঁদের স্থাবর সম্পত্তি যা পাকিস্তান আমলে 'শত্রু সম্পত্তি' ও বাংলাদেশ আমলে 'অর্পিত সম্পত্তি' নামে অভিহিত হয়েছিল, তা ফেরৎ পেতে পারেন। এই আইনের ২০০১ খ্রিস্টাব্দে প্রথমবার এবং ২০১২ খ্রিস্টাব্দে দ্বিতীয়বারের মতো সংশোধিত হয়। সংশোধিত আইনের ৯ক ধারা অনুযায়ী সরকারী গেজেটে মৌজাভিত্তিক জেলাওয়ারি তালিকা প্রকাশের পর কোন ব্যক্তি বা প্রতিষ্ঠান নিজেকে অর্পিত সম্পত্তির দাবিদার মনে করলে, তার দাবির সমর্থনে প্রয়োজনীয় প্রমাণাদিসহ সরকারি গেজেট প্রকাশের ৩০০ দিনের মধ্যে সংশ্লিষ্ট জেলা কমিটির সভাপতি অথবা ট্রাইব্যুনালে উক্ত সম্পত্তি অবমুক্তির জন্য আবেদন করতে পারবেন। 
অর্পিত সম্পত্তি প্রত্যর্পণ আইনের তফসিলে এমন বহু সম্পত্তি অন্তর্ভুক্ত ছিল যা কখনোই অর্পিত সম্পত্তি ছিল না। ফলে হাজার হাজার মানুষকে হয়রানির মুখোমুখি হতে হয়। সাধারণ মানুষের দাবির মুখে সরকার আইনের "খ" তফসিলটি বাতিল করে।
১৯৬৫ খ্রিস্টাব্দে পাকিস্তান-ভারত যুদ্ধের পর 'ডিফেন্স অব পাকিস্তান রুলস ১৯৬৫' জারি করা হয়। এই বিধিমালা অনুসারে ওই ১৯৬৫ খ্রিস্টাব্দের ৯ সেপ্টেম্বর থেকে ১৯৬৯ খ্রিস্টাব্দের ১৬ ফেব্রুয়ারি তারিখ পর্যন্ত যেসব নাগরিক পাকিস্তান ত্যাগ করে ভারতে চলে যায়, তাদের পরিত্যক্ত সম্পত্তি 'শত্রু সম্পত্তি' হিসেবে তালিকাভুক্ত হয়। ১৯৭১-এ বাংলাদেশ প্রতিষ্ঠার পর, ১৯৭৪ খ্রিস্টাব্দে 'শত্রু সম্পত্তির' নাম পরিবর্তন করে 'অর্পিত সম্পত্তি' রাখা হয়। এসব অর্পিত সম্পত্তি মূল মালিক বা তদীয় বৈধ উত্তরাধিকারীর কাছে ফিরিয়ে দেয়ার লক্ষ্য নিয়ে ২০০১ খ্রিস্টাব্দে 'অর্পিত সম্পত্তি প্রত্যর্পণ আইন ২০০১' প্রণয়ন করা হয়। তবে তা বাস্তবায়নের জণ্য প্রয়োজনীয় বিধিমালা জারি না করায় আইন অনুসারে দীর্ঘকাল কোনোরূপ ব্যবস্থা গ্রহণ করা সম্ভব হয় নি।
১১ ডিসেম্বর ২০১১ 'অর্পিত সম্পত্তি প্রত্যর্পণ (সংশোধন) আইন ২০১১ বাংলাদেশের জাতীয় সংসদে গৃহীত হয়।
২১ মে ২০১২ 'অর্পিত সম্পত্তি প্রত্যর্পণ (সংশোধন) আইন ২০১১ বাংলাদেশের জাতীয় সংসদে গৃহীত হয়। এই আইনের ১৩ ধারার ভাষ্য এই যে, "অর্পিত সম্পত্তি প্রত্যর্পণ (সংশোধন) আইন ২০১১ কার্যকর হইবার ৩০০ (তিনশত)] দিনের মধ্যে সরকার এই ধারার বিধান অনুযায়ী ‘ক’ ও ‘খ’ তফসিলে বর্ণিত অর্পিত সম্পত্তির মৌজাভিত্তিক উপজেলা বা থানা বা] জেলাওয়ারী তালিকা প্রস্ত্তত করিয়া সরকারি গেজেটে প্রজ্ঞাপন দ্বারা প্রকাশ করিবে।"
২ মে ২০১২ এস. আর. ও. নম্বর ১০৭-এর মাধ্যমে সরকার কর্তৃক "অর্পিত সম্পত্তি অবমুক্তি বিধিমালা" জারি করা হয়। এই বিধিমালা অনুযায়ী কোন ব্যক্তি বা প্রতিষ্ঠান নিজেকে অর্পিত সম্পত্তি হিসাবে গেজেটে প্রকাশিত জমির প্রকৃত দাবিদার মনে করলে, তার দাবির সমর্থনে প্রয়োজনীয় প্রমাণাদিসহ সরকারি গেজেট প্রকাশের ৩০০ দিনের মধ্যে সংশ্লিষ্ট জেলা কমিটির সভাপতি বরাবরে আবেদন করতে পারেন। 
১০ অক্টোবর ২০১৩ তারিখে একটি সরকারী বিজ্ঞপ্তি প্রকাশের মাধ্যমে বিতর্কিত "খ" তফসিলটি বাতিল করা হয়। অর্পিত সম্পত্তি প্রত্যর্পণ আইনের "খ" তফসিলে এমন অনেক সম্পত্তি অন্তর্ভুক্ত ছিল যা কখনোই অর্পিত সম্পত্তি ছিল না। ফলে হাজার হাজার মানুষকে হয়রানির মুখোমুখি হতে হয় এবং এই তফসিল সংশোধনের দাবি ওঠে। ভুক্তভোগী মানুষের দাবির মুখে সরকার আইনের "খ" তফসিলটি বাতিল করার উদ্দেশ্য নিয়ে সংসদে অর্পিত সম্পত্তি প্রত্যর্পণ আইন (২য় সংশোধন) ২০১৩ উপস্থাপন ও পাস করা হয়। এই সংশোধনী আইনের মাধ্যমে মূল আইনের ২৮ ধারা যথাযথভাবে সম্প্রসারণ করা হয়।
থান্ডারবোল্ট

থান্ডারবোল্ট (লাইটপিক) প্রযুক্তি ইন্টেল কর্পোরেশনের আবিষ্কৃত এক্সপানশন বাস। ২০১১ সালের ২৪ ফেব্রুয়ারি অ্যাপলের ম্যাকবুক প্রো ল্যাপটপে প্রথম এই প্রযুক্তি ব্যবহৃত হয়।
থান্ডারবোল্ট কন্ট্রোলারসমূহ:
চন্দ্রনাথ পাহাড়

চন্দ্রনাথ পাহাড় হলো চট্টগ্রাম পশ্চিমাঞ্চলীয় হিল রেঞ্জের সর্বোচ্চ চূড়া। চট্টগ্রাম পশ্চিমাঞ্চলীয় হিল রেঞ্জ হিমালয় হতে বিচ্ছিন্ন হিমালয়ের পূর্বাঞ্চলীয় অংশ। এই পাহাড়টি হিমালয়ের দক্ষিণ ও দক্ষিণ-পূর্ব দিক ঘুরে ভারতের আসাম এবং ত্রিপুরা রাজ্যের মধ্য দিয়ে ফেনী নদী পার হয়ে চট্টগ্রামের সঙ্গে মিশেছে। চট্টগ্রাম অংশে ফেনী নদী থেকে চট্টগ্রাম শহর পর্যন্ত এর দৈর্ঘ্য প্রায় ৭০ কিলোমিটার। এই পাহাড়ের পাদদেশে নির্মিত হয়েছে সীতাকুণ্ড ইকো পার্ক।
চট্টগ্রাম পশ্চিমাঞ্চলীয় রেঞ্জে অবস্থিত চন্দ্রনাথ শৃঙ্গ ৩১০ মি (১,০১৭ ফুট) উঁচু এবং চট্টগ্রাম জেলার সর্বোচ্চ স্থান। আম্বরনামা উচ্চতা ৯০০ ফুট এবং সাইজ্জ্যদালা উচ্চতা ৮০১ ফুট। চট্টগ্রাম পশ্চিমাঞ্চলীয় রেঞ্জ শহর এর কর্ণফুলী নদীর কাছে এসে উচ্চতা অনেক কমে এসেছে। চট্টগ্রাম শহরের উপকন্ঠে বাটালি পাহাড়ের উচ্চতা ২৮০ ফুট এবং শহর থেকে সামান্য উত্তরে নঙ্গরখানা ২৯৮ ফুট উঁচু।
এখানে রয়েছে সহস্রধারা আর সুপ্তধারা নামের দুটি জলপ্রপাত। মীরসরাই অংশে রয়েছে খৈয়াছড়া, হরিণমারা, হাটুভাঙ্গা, নাপিত্তাছড়া, বাঘবিয়ানী, বোয়ালিয়া, অমরমানিক্যসহ আরো অনেক অনেক ঝর্ণা ও জলপ্রপাত। পূর্বদিকে এই পাহাড় থেকে উৎসারিত হয়ে কয়েকটি ঝর্ণা তথা খাল হালদা নদীতে গিয়ে মিলিত হয়েছে। এর মাঝে গজারিয়া, বারমাসিয়া, ফটিকছড়ি, হারুয়ালছড়ি এবং বোয়ালিয়া অন্যতম। পশ্চিম দিকে মহামায়া, মিঠাছড়া সহ আরো কয়েকটি ছড়া ও ঝর্ণা বঙ্গোপসাগরে পতিত হয়েছে। বর্তমানে মহামায়া ছড়ার উপর একটি রাবার ড্যাম নির্মিত হয়েছে। এই লেক দেশের দ্বিতীয় বৃহত্তম কৃত্রিম লেক, তাছাড়া নীলাম্বর হ্রদ নামে একটি মনোরম লেক এই পাহাড়ের পাদদেশে অবস্থিত।
এনামুল হক বিজয়

এনামুল হক (জন্ম: ১৬ ডিসেম্বর, ১৯৯২) একজন বাংলাদেশী ক্রিকেটার, উইকেট-রক্ষক এবং ডানহাতি ব্যাটসম্যান। ২০১২ সালের ৩০শে নভেম্বর ২০১২-১৩ মৌসুমের ওয়েস্ট-ইন্ডিজ ও বাংলাদেশের মধ্যকার ওয়ানডে সিরিজের মাধ্যমে তার ওডিআই অভিষেক হয়। ওয়ানডে ক্যারিয়ারের দ্বিতীয় ম্যাচেই তিনি পূর্ণ করেছেন আন্তর্জাতিক ক্যারিয়ারের প্রথম শতক। এছাড়া অস্ট্রেলিয়াতে অনুষ্ঠিত "আইসিসি ২০১২ অনূর্ধ্ব-১৯ বিশ্বকাপে" বাংলাদেশ অনূর্ধ্ব-১৯ ক্রিকেট দলের অধিনায়ক ছিলেন তিনি। ২০১২ অনূর্ধ্ব-১৯ বিশ্বকাপের সর্বোচ্চ রান সংগ্রাহকও ছিলেন তিনি।তার জন্মস্থান কুষ্টিয়া জেলার কুমারখালী থানার আদাবাড়িয়া গ্রামে।
তার বাড়ি কুষ্টিয়া। ষষ্ঠ শ্রেণী পর্যন্ত তিনি কুষ্টিয়া জিলা স্কুলে যান। পরে তিনি বাংলাদেশ ক্রীড়া শিক্ষা প্রতিষ্ঠানের (বিকেএসপি) ছাত্র ছিলেন।
বিজয়ের 2013 সালে গালেতে শ্রীলঙ্কা জাতীয় ক্রিকেট দলের বিরুদ্ধে টেস্ট ক্রিকেট অভিষেক হয়।
বিজয়ের ২০১২ সালের ৩০ নভেম্বর ওয়েস্ট ইন্ডিজ দলের বিরুদ্ধে ওডিআই ক্রিকেটে অভিষেক হয়। ক্যারিয়ারের দ্বিতীয় ম্যাচেই সেঞ্চুরি করে প্রমাণ করেছিলেন নিজের সামর্থ্য। বাংলাদেশের পক্ষে ওডিআই ক্রিকেটে যৌথভাবে দ্রুততম এক হাজার রান সংগ্রাহক হলেন এনামুল হক বিজয়।
★আইসিসি ২০১২ অনূর্ধ্ব-১৯ বিশ্বকাপে ৬০.৮৩ গড়ে টুনার্মেন্টের সর্বোচ্চ রান (৩৬৫) করেন।
★ওডিআই ক্রিকেটে বাংলাদেশের পক্ষে যৌথভাবে দ্রুততম একহাজার রান সংগ্রাহক।
জিটিভি

জিটিভি বা গাজী টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। ২০১২ সালের ১২ জুন, আনুষ্ঠানিকভাবে যাত্রা শুরু করে এই চ্যানেলটি। বাংলাদেশের রাজধানী ঢাকার সেগুন বাগিচাতে চ্যানেলটির প্রধান কার্যালয় অবস্থিত। ২০১৪ সালে চ্যানেলটি ১৫৬ কোটি টাকায় ৬ বছরের জন্য বিসিবির সম্প্রচার সত্ত্ব কিনে নেয়।
এই চ্যানেলটি নিউজ, নাটক, সিনেমা, গানের অনুষ্ঠান, নাচের অনুষ্ঠান, টকশো সহ নানা অনুষ্ঠান প্রচার করে থাকে। বর্তমানে এই চ্যানেলটি সরাসরি ক্রিকেট খেলা সম্পচার করে থাকে।
যুগল (বলবিদ্যা)

বলবিদ্যায় যুগল (English: ) অনেকগুলো বলের সমন্বয়ে গঠিত এমন একটি ব্যবস্থা যার একটি লব্ধি ভ্রামক রয়েছে কিন্তু কোন লব্ধি বল নেই। যুগলের ক্রিয়ায় কোন বস্তুতে ঘূর্ণন সৃষ্টি হয় কিন্তু বস্তুটির কোন সরণ হয় না। যুগলের ক্রিয়ায় প্রাপ্ত লব্ধি ভ্রামককে টর্ক বলা হয়।
ইনডিপেনডেন্ট টেলিভিশন

ইন্ডিপেন্ডেন্ট টেলিভিশন একটি উপগ্রহ-ভিত্তিক বাংলা ভাষার টেলিভিশন চ্যানেল। এটির স্টুডিও ঢাকার তেজগাঁয়ে। এটি একটি সংবাদভিত্তিক চ্যানেল। মার্চ, ২০১০ সালে বাংলাদেশ সরকারের কাছ থেকে সম্প্রচারের জন্য আনুষ্ঠানিকভাবে লাইসেন্স পায়। এটি বাংলাদেশের অন্যতম বৃহত্তম কোম্পানি বেক্সিমকোর মালিকানাধীন।
প্যারিস চুক্তি (১২৫৯)

প্যারিস চুক্তি (যা কখনো কখনো "এ্যালবেভিল চুক্তি" নামেও পরিচিত) ৪ ডিসেম্বর ১২৫৯ সালে ফ্রান্সের রাজা নবম লুইস এবং ইংল্যান্ডের রাজা তৃতীয় হেনরী-এর মধ্যে স্বাক্ষরিত হয়।
যদিও এই চুক্তিটি স্বাক্ষরিত হওয়ার পরপরই তা কার্যকর হয় তবুও এই চুক্তি স্বাক্ষরের পরও দুই বিবাদমান শত্রুপক্ষ বন্ধুতে পরিনত হয়নি; বরং অধ্যাপক ম্যালকম ভেল-এর মতে, "শতবর্ষ ব্যাপী যুদ্ধ"-এর একটি পরোক্ষ কারণ ছিলো এই চুক্তিটি।
কোয়েল মল্লিক

কোয়েল মল্লিক (জন্ম: ২৮ এপ্রিল ১৯৮২) একজন ভারতীয় বাংলা চলচ্চিত্র অভিনেত্রী। টলি-কুইন হিসেবে পরিচিত কোয়েল একবার ফিল্মফেয়ার পুরস্কার বাংলা, দুইবার বিএফজেএ পুরস্কার, একবার আনন্দলোক পুরস্কার লাভ করেন। ২০২৩ সালে পশ্চিমবঙ্গ সরকার তাকে মহানায়ক সম্মান পুরস্কার প্রদান করে।
তিনি অভিনেতা রঞ্জিত মল্লিকের মেয়ে। তিনি জিতের বিপরীতে "নাটের গুরু" (২০০৩) দিয়ে চলচ্চিত্রে অভিষেক করেন। তার অনেক চলচ্চিত্রে তার সহ-অভিনেতা ছিলেন জিৎ ও দেব। তার জনপ্রিয় কিছু চলচ্চিত্র হলো "শুভ দৃষ্টি" (২০০৫), "মন মানে না" (২০০৮), "প্রেমের কাহিনী" (২০০৮), "পাগলু" (২০১১), "পাগলু ২" (২০১২), "রংবাজ" (২০১৩), "অরুন্ধতী" (২০১৪) এবং "বেশ করেছি প্রেম করেছি" (২০১৫)।
কোয়েল ১৯৮২ সালের ২৮ এপ্রিল পশ্চিমবঙ্গের কলকাতায় জন্মগ্রহণ করেন। তার পিতার নাম রঞ্জিত মল্লিক ও মাতার নাম দীপা মল্লিক। তিনি মেয়েদের মর্ডার্ণ হাই স্কুল থেকে তার স্কুলজীবন অতিবাহিত করেন। তিনি মনোবিজ্ঞান বিষয়ে কলকাতা বিশ্ববিদ্যালয়ের অধিভুক্ত গোখলে মেমোরিয়াল গার্লস কলেজ হতে বি.এস.সি (অনার্স) করেন।
২০১৫ সালের ফেব্রুয়ারিতে তিনি সুরিন্দার ফিল্মসের কর্ণধার নিসপাল সিং কে বিয়ে করেন। বাঙালি ও পাঞ্জাবি দুই নিয়মেই তার বিয়ে অনুষ্ঠান অনুষ্ঠিত হয়। ২০২০ সালের ৫ মে তার এক‌টি পুত্র সন্তান হয়। ২০২৪ সালের ডিসেম্বর মাসে কোয়েল একটি কন্যা সন্তানের জন্ম দেন।
কোয়েল মল্লিক ২০০৩ সালে জিতের বিপরীতে "নাটের গুরু" সিনেমার মাধ্যমে চলচ্চিত্রে অভিষেক শুরু করেন। এই ছবির পর থেকে জিৎ-কোয়েল জুটি এক জনপ্রিয় জুটি হিসেবে বিভিন্ন সিনেমায় অভিনয় করেন (প্রায় ১১টি ছবিতে)। ২০০৪ সালে কোয়েল "দেবীপক্ষ, শুধু তুমি, বাদশাহ্‌, বন্ধন" ছবিতে অভিনয় করেন। প্রথম দুটি ছবি বক্স অফিসে তেমন কিছু করতে না পারলেও "বাদশাহ্‌" খুবই হিট হয় এবং বক্স অফিসে ব্লকবাস্টার তকমা পায়। ২০০৫ সালে কোয়েল "শুভ দৃষ্টি", "মানিক", "যুদ্ধ", "চোরে চোরে মাসতুতো ভাই" ছবিতে অভিনয় করেন। "যুদ্ধ" ছবিতে তিনি মিঠুন চক্রবর্তী ও দেবশ্রী রায়ের বিপরীতে অভিনয় করেন। ২০০৬ সালে আরো গুরুত্বপূর্ণ চরিত্রে, একজন সাংবাদিক হিসেবে "এমএলএ ফাটাকেষ্ট" ছবিতে অভিনয় করেন। সে ১৯৭০ সালে নির্মিত "লাভ স্টোরির" পুননির্মান "লাভ" ছবিতে ২০০৮ সালে অভিনয় করেন। ২০০৯ সাল হতে কোয়েল নানা বিখ্যাত ছবি যেমন "বলো না তুমি আমার", "দুই পৃথিবী", "পাগলু", "হান্ড্রেড পার্সেন্ট লাভ", "হেমলক সোসাইটি", "পাগলু ২" সহ আরো নানা ছবিতে অভিনয় করে। ২০১১ সালে দেব-কোয়েল জুটি রাজীব বিশ্বাস পরিচালিত ও সুরিন্দার ফিল্মস প্রযোজিত "পাগলু" ছবিতে অভিনয় করে। এই ছবিটি "চ্যালেঞ্জ ২" (২০১২) এর আগ পর্যন্ত মুক্তির প্রথম দিনে সর্বাধিক দর্শক দেখার রেকর্ড করে। এর পর এই জুটি "পাগলু ২" ছবিতেও অভিনয় করেন। এছাড়াও এই জুটি আরো নানা ব্লকবাস্টার ছবিতে অভিনয় করেন।
কোয়েল "কথা ও কাহিনী" টক-শোর মাধ্যমে টেলিভিশনে তার পদার্পণ ঘটান ও ইটিভি বাংলায় রিয়েলেটি শো "ঝলক দিখলা ঝা" বিপরীতে রেমো ডি' সুজার সঙ্গে ও পেয়ার ওয়ালা লাভ স্টোরি রাহুল বৈদ্যর বিপরীত।
২০০৭ সালে জি বাংলায় প্রথম সম্প্রচারিত মহালয়ায় তিনি দেবী মহিষাসুরমর্দিনীর ভূমিকায় অভিনয় করেছিলেন।
কোয়েল বিভিন্ন বহুজাতিক প্রতিষ্ঠানের পণ্যদূত হিসেবে টিভিএস মোটর কোম্পানী, ফেয়ার এন্ড লাভলী, প্যানাসনিক, ভ্যাসলিন প্রভৃতি পণ্যের বিজ্ঞাপন করেন।
গাংনাম স্টাইল

গাংনাম স্টাইল হল (, ) দক্ষিণ কোরিয়ার গায়ক অনুযায়ী ১৮তম কে-পপ একক শিল্পী সাই। তার ষষ্ঠ স্টুডিও অ্যালবাম সাই ৬ (ছয় বিধি) এর প্রথম একক অ্যালবাম, পর্ব ১ হিসেবে গানটি জুলাই ২০১২ সালে মুক্তি পেয়েছে এবং দক্ষিণ কোরিয়ার জেন চার্টে নম্বর এক হিসেবে আত্মপ্রকাশ পেয়েছে ছিল। ২১শে ডিসেম্বর, ২০১২ সালে "গ্যাংনাম স্টাইল" ইউটিউব এর প্রথম ভিডিও যা বিলিয়ন মানুষ দেখেছে। জাস্টিন বিবারের "বেবি" একক গানটির পরেই এটি সাইটির সর্বাধিক দেখা ভিডিও ছিল। ১৭ই জুলাই, ২০১৩ সালে পর্যন্ত ইউটিউব এ ১,৭৪৬ মিলিয়ন মানুষ দেখেছে।
দক্ষিণ কোরিয়ার রাজধানী সিউলে গ্যাংনাম বলে একটা এলাকা আছে। সেখানকার বিলাসবহুল জীবনযাপনকারীদের ব্যঙ্গ করেই এ গান গাওয়া হয়েছে। গানটির কথা যতটা না মজার, তার চেয়ে বেশি অদ্ভুত দক্ষিণ কোরিয়ার সঙ্গীতশিল্পী সাইয়ের ঘোড়া-নাচ। অদ্ভুতুড়ে এ নৃত্যশৈলী কাঁপিয়ে দিয়েছে পুরো বিশ্ব।
এখন পর্যন্ত গোটা বিশ্বে ভিডিওটি দেখা হয়েছে ৪৪৯ কোটি ৯২ লাখ বার। ২.৫ কোটি ব্যক্তি ইউটিউবে গ্যাংনাম স্টাইলকে পছন্দ করেছেন। ফলে গানটি এখন গিনেস বুকের পাতায় স্থান পেয়েছে। এর আগে ২০১০ সালে কিশোর সঙ্গীতশিল্পী জাস্টিন বিবারের গাওয়া ‘বেবি’ সবচেয়ে জনপ্রিয় ইউটিউব ভিডিও ছিল। বিবারের ম্যানেজার স্কুটার ব্রনের টুইটার অ্যাকাউন্টে গানটি পোস্ট করা পর থেকে যুক্তরাষ্ট্র গ্যাংনাম জ্বরে আক্রান্ত।
২০১২ সালের জুলাইয়ে রিলিজ হওয়ার পর গ্যাংনাম জ্বরে কাঁপছে বিশ্ব। এরই ধারাবাহিকতায় সাইয়ের গাওয়া এ গান এখন ভিডিও শেয়ারিং ওয়েবসাইট ইউটিউবের সবচেয়ে জনপ্রিয় ভিডিও। শুধু সঙ্গীতপ্রেমীরাই নয়, টি২০ ওয়ার্ল্ড কাপজয়ী ওয়েস্ট ইন্ডিজ, ফিলিপাইনের কারাবন্দিরা, চীনের জনপ্রিয় শিল্পী আই ওইওই, জাতিসংঘের মহাসচিব বান কি মুন, চীনা রোবট, বলিউডের নায়ক অমিতাভ বচ্চন, শাহরুখ খানসহ মহাতারকাদের অনেকে এখন গ্যাংনাম জ্বরে আক্রান্ত। এ গান নিয়ে অনেক জায়গায় প্যারোডি ভিডিও বানানো হয়েছে। যুক্তরাজ্যের ইটন কলেজের ছাত্ররা এবং টিভি সিরিজ স্টার ট্রেকের ভাষা লিংঅনে গ্যাংনাম স্টাইল গাওয়া প্যারোডি বেশ পরিচিতি লাভ করেছে।
এলসেভিয়ার

এলসেভিয়ার () একটি প্রকাশনা সংস্থা যেটি চিকিৎসা এবং বিজ্ঞান বিষয়ক নিবন্ধ প্রকাশ করে। এটি রীড এলসেভিয়ার গ্রুপের একটি অংশ। নেদারল্যান্ডস ভিত্তিক এই প্রতিষ্ঠানের যুক্তরাষ্ট্র এবং যুক্তরাজ্যেও শাখা রয়েছে। এই প্রতিষ্ঠানের বিশ্বখ্যাত প্রকাশনার মধ্যে রয়েছে ল্যানসেট এবং সেল, গ্রে'জ অ্যানাটমি এবং ইলেক্ট্রনিক প্রকাশনার মধ্যে সায়েন্সডিরেক্ট।
এলসেভিয়ার প্রতিবছর ২০০০ জার্নালে ২,৫০,০০০ নিবন্ধ প্রকাশ করে। এর আর্কাইভে ৭০ লক্ষেরও বেশি প্রকাশনা রয়েছে। সর্বমোট বাৎসরিক ডাউনলোডের পরিমাণ ২৪০ মিলিয়ন।
বোরুট পাহর

বোরুট পাহর () (জন্ম: ২ নভেম্বর ১৯৬৩) একজন স্লোভেনিয়ান রাজনীতিবিদ যিনি ২০০৮ সাল থেকে ২০১২ সাল পর্যন্ত প্রধানমন্ত্রী হিসেবে দায়িত্ব পালন করেন এবং বর্তমানে দেশের রাষ্ট্রপতি নির্বাচিত হয়েছেন।
পাহর দীর্ঘ সময় ধরে সোসাইল ডেমোক্রেটস্‌ পার্টির প্রধানের দায়িত্ব পালনের সাথে সাথে বিভিন্ন মেয়াদে জাতীয় সংসদের সদস্য নির্বাচিত হয়েছেন এবং এর সভাপতি হিসেবে ২০০০ সাল থেকে ২০০৪ সাল পর্যন্ত দায়িত্ব পালন করেছেন। ২০০৪ সালে তিনি ইউরোপীয়ান সংসদের সদস্য নির্বাচিত হন। সোসাইল ডেমোক্রেটস্‌ পার্টি ২০০৮ সালের নির্বাচনে বিজয়ী হওয়ার প্রেক্ষিতে তিনি প্রধানমন্ত্রী হিসেবে নিয়োগ প্রাপ্ত হন। ২ ডিসেম্বর তারিখের রাষ্ট্রপতি নির্বাচনে তিনি তৎকালীন রাষ্ট্রপ্রধান ডোনিরো টুর্ককে পরাজিত করে রাষ্ট্রপতি নির্বাচিত হয়েছেন।
আলেক্‌সঁদ্র ইয়েরসাঁ

আলেক্‌সঁদ্র এমিল জঁ ইয়েরসাঁ () (২২শে সেপ্টেম্বর, ১৮৬৩ - ১লা মার্চ, ১৯৪৩) একজন ফরাসি-সুইজারল্যান্ডীয় চিকিৎসক ও ব্যাকটেরিয়া বিজ্ঞানী। তিনি বিউবনিক প্লেগ রোগের জন্য দায়ী ব্যাকটেরিয়ার আবিস্কারক হিসেবেই প্রধানত পরিচিত, যা পরবর্তীতে তার সম্মানার্থে তার নামানুসারে ("ইয়েরসিনিয়া পেস্টিস") নামে পরিচিত হয়।
ইয়েরসাঁ ১৮৬৩ সালের ২২ সেপ্টেম্বর ওবন, ভো ক্যান্টন, সুইজারল্যান্ড জন্মগ্রহণ করেন; তবে তার পরিবার ফ্রান্স থেকে আগত। তিনি ১৮৮৩ ও ১৮৮৪ সালে সুইজারল্যান্ডের লোজান শহরে চিকিৎসাশাস্ত্রে অধ্যয়ন করেন; এরপর জার্মানির মারবুর্গ এবং পরবর্তীতে ১৮৮৬ সাল পর্যন্ত প্যারিসে শিক্ষা গ্রহণ করেন।
দ্বিতীয় বিশ্বযুদ্ধ চলাকালে ১৯৪৩ সালে তিনি নেহ ত্রাং শহরে নিজ বাসভবনে মৃত্যুবরণ করেন।
আলেক্‌সঁদ্র ইয়েরসাঁ ভিয়েতনামে একজন পরিচিত ও সম্মানিত ব্যক্তিত্ব এবং সেখানে তাকে ভালোবেসে অং নাম (মি. নাম/পঞ্চম) নামে ডাকা হয়। ভিয়েতনামের স্বাধীনতা লাভের পর সেখানকার রাস্তা তার নামে নামাঙ্কিত করা হয় ও তার সমাধিতে একটি প্যাগোডা তৈরী করা হয়। ভিয়েতনামের নেহ ত্রাং-এ অবস্থিত তার বাড়িটি বর্তমানে ইয়েরসাঁ জাদুঘর হিসেবে ব্যবহৃত হয়। ডাক্তার ইয়েরসাঁকে সাইগন শহর থেকে ৩০০ কি.মি. উত্তর-পশ্চিমে অবস্থিত ডা লাট শহরের স্থান নির্বাচনের জন্য কৃতিত্ব দেয়া হয়। এখানে তার নামানুসারে ১৯২০ সালে একটি বিদ্যালয় ও ২০০০ সালে একটি বিশ্ববিদ্যালয় প্রতিষ্ঠিত হয়েছে।
তিনি ১৯৩৪ সালে পাস্তুর ইনস্টিটিউটের সম্মানিত সভাপতি হিসেবে এবং একজন প্রশাসনিক সভার সভ্য নির্বাচিত হন।
বাগানবাজার ইউনিয়ন

বাগানবাজার বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
বাগানবাজার ইউনিয়নের আয়তন ৪৭,২৫১ একর (১৯১.২২ বর্গ কিলোমিটার)। এটি আয়তনের দিক থেকে চট্টগ্রাম জেলার সবচেয়ে বড় ইউনিয়ন।
২০১১ সালের আদমশুমারি অনুযায়ী বাগানবাজার ইউনিয়নের মোট জনসংখ্যা ৪০,৪৯৬ জন। এর মধ্যে পুরুষ ১৯,৭৭৩ জন এবং মহিলা ২০,৭২৩ জন। মোট পরিবার ৮,২৯১টি।
ফটিকছড়ি উপজেলার সর্ব-উত্তর এবং সর্ব-পশ্চিমে বাগানবাজার ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩৮ কিলোমিটার। এ ইউনিয়নের পশ্চিমে মীরসরাই উপজেলার করেরহাট ইউনিয়ন ও সীতাকুণ্ড উপজেলার বারৈয়াঢালা ইউনিয়ন; দক্ষিণে হারুয়ালছড়ি ইউনিয়ন ও দাঁতমারা ইউনিয়ন; পূর্বে হারুয়ালছড়ি ইউনিয়ন, ভূজপুর ইউনিয়ন, নারায়ণহাট ইউনিয়ন, দাঁতমারা ইউনিয়ন, খাগড়াছড়ি জেলার রামগড় উপজেলার পাতাছড়া ইউনিয়ন ও রামগড় ইউনিয়ন এবং উত্তরে ভারতের ত্রিপুরা প্রদেশ অবস্থিত।
বাগানবাজার ইউনিয়ন ফটিকছড়ি উপজেলার আওতাধীন ১নং ইউনিয়ন। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ।
ওয়ার্ডভিত্তিক এ ইউনিয়নের গ্রামগুলো হল:
ফটিকছড়ি উপজেলার বৃহত্তম ইউনিয়ন হচ্ছে ১নং বাগানবাজার ইউনিয়ন। এটি ফটিকছড়ি উপজেলার মধ্যে সর্ব বৃহৎ এবং সর্ব প্রথম। ৯টি ওয়ার্ড এবং ৫৪ গ্রাম নিয়ে গঠিত এই ইউনিয়ন। ইউনিয়নের নামকরণ সম্পর্কে জনশ্রুতি রয়েছে যে, এই অঞ্চলে এক সময় কয়েকটি বাগান ছিলো, পরে কোন একটি বাগানের পাশে দোকান হয়। কালক্রমে ঐ দোকান হাটে পরিণত হওয়ায় এলাকাটি "বাগানবাজার" নামে পরিচিতি।
২০১১ সালের আদমশুমারি অনুযায়ী বাগানবাজার ইউনিয়নের সাক্ষরতার হার ৪৫.৬%। এ ইউনিয়নে ৪টি মাধ্যমিক বিদ্যালয়, ৪টি দাখিল মাদ্রাসা ও ২২টি প্রাথমিক বিদ্যালয় রয়েছে।
ফটিকছড়ি উপজেলার আওতাধীন বাগানবাজার ইউনিয়ন অত্যন্ত দুর্গম একটি ইউনিয়ন। এ ইউনিয়নে যোগাযোগের প্রধান প্রধান সড়কগুলো হল মীরসরাই-রামগড় সড়ক, নাজিরহাট-বাগানবাজার সড়ক এবং ফটিকছড়ি-বাগানবাজার সড়ক।
প্রধান যোগাযোগ মাধ্যম সিএনজি চালিত অটোরিক্সা।
বাগানবাজার ইউনিয়নের উপর দিয়ে প্রবাহিত হচ্ছে ফেনী নদী।
বাগানবাজার ইউনিয়নের প্রধান প্রধান হাট/বাজারগুলো হল বাগান বাজার, নতুন বাজার, চিকনছড়া বাজার এবং আঁধারমানিক রাস্তার মাথা বাজার।
{| class ="wikitable sortable"
!ক্রম নং
!চেয়ারম্যানের নাম
!সময়কাল
দাঁতমারা ইউনিয়ন

দাঁতমারা বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
দাঁতমারা ইউনিয়নের আয়তন ১২,৩৬৭ একর (৫০.০৫ বর্গ কিলোমিটার)।
২০১১ সালের আদমশুমারি অনুযায়ী দাঁতমারা ইউনিয়নের মোট জনসংখ্যা ৪৭,৫২৬ জন। এর মধ্যে পুরুষ ২৩,৪০০ জন এবং মহিলা ২৪,১২৬ জন। মোট পরিবার ৯,৪৩৬টি।
ফটিকছড়ি উপজেলার উত্তরাংশে দাঁতমারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৭ কিলোমিটার। এ ইউনিয়নের উত্তরে বাগানবাজার ইউনিয়ন, দক্ষিণে নারায়ণহাট ইউনিয়ন এবং পূর্বে খাগড়াছড়ি জেলার মানিকছড়ি উপজেলার বাটনাতলী ইউনিয়ন ও রামগড় উপজেলার পাতাছড়া ইউনিয়ন পশ্চিমে মীরসরাই উপজেলার করেরহাট ইউনিয়ন অবস্থিত।
জনশ্রুতি আছে যে, কোন এক সময় একটি পাগলা হাতি বড় একটি গাছে দাঁত দিয়ে আঘাত করেছিল। এরপর ঐ গাছকে "দাঁতমারা" বলা হত। পরবর্তীতে আশে পাশের এলাকা সমূহ "দাঁতমারা" হিসেবে পরিচিতি লাভ করে। এবং এ নামেই ইউনিয়নের নামকরণ করা হয়। উল্লেখ্য, "দাঁতমারা" বাজারকে স্থানীয়ভাবে এক সময় "সাবর (সাহেবের) হাট" বলে ডাকা হত।
দাঁতমারা ইউনিয়ন ফটিকছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৭টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
২০১১ সালের আদমশুমারি অনুযায়ী দাঁতমারা ইউনিয়নের সাক্ষরতার হার ৪২.৯%। এ ইউনিয়নে ১টি ডিগ্রী কলেজ, ৫টি মাধ্যমিক বিদ্যালয়, ৫টি দাখিল মাদ্রাসা, ২৩টি প্রাথমিক বিদ্যালয় ও ৪টি কিন্ডারগার্টেন রয়েছে।
দাঁতমারা ইউনিয়নে যোগাযোগের প্রধান প্রধান সড়কগুলো হল নাজিরহাট-বাগানবাজার সড়ক এবং ফটিকছড়ি-বাগানবাজার সড়ক।
এছাড়া সড়ক পথে ঢাকা-খাগড়াছড়ি জেলা রোডের ফেনী জেলা হয়ে বারইয়ারহাট টু করেরহাট ক্রস করে সামনে আসলেই দাঁতমারা ইউনিয়ন এরিয়াতে প্রবেশ করতে হয়।ওদিকে জেলা শহর চট্টগ্রামের অক্সিজেন মোড় থেকে সরাসরি দাঁতমারা ইউনিয়নের উপর দিয়ে হেয়াকো টু বাগান বাজার সড়ক পথে বাস সার্ভিস রয়েছে।
এখানে প্রায় সব ধরনের সড়ক যোগাযোগ বাহন পাওয়া যায়।তবে সিএনজি চালিত অটোরিক্সা,ভাড়ায় মোটর বাইক,ব্যাটারি চালিত রিক্সার প্রচলন বেশী।
দাঁতমারা ইউনিয়নের উপর দিয়ে প্রবাহিত হচ্ছে গজারিয়া খাল। দক্ষিণ জিলতলী থেকে শুরু হয়ে যুক্ত হয়েছে ফেনী নদীর সাথে। যাহা কয়লা খাল নামে পরিচিত 
দাঁতমারা ইউনিয়নের প্রধান প্রধান হাট/বাজারগুলো হলো বালুটিলা বাজার, জিলতলী বাজার, হেয়াকো বাজার, দাঁতমারা বাজার, শান্তিরহাট বাজার, নয়াবাদী বাজার, মুন্সিপাড়া বাজার এবং বড়বেতুয়া বাজার।
দাঁতমারা ইউনিয়নের দর্শনীয় স্থানগুলোর মধ্যে রয়েছে: